આર્થિક દૃષ્ટિએઃ આપના માટે નવું વર્ષ રાહતરૂપ દેખાય છે. ડિસેમ્બર મહિનામાં તમારો ધનાધિપતિ મંગળ સારો હોવાથી આવક વધતી જણાશે. પરંતુ જાન્યુઆરી મહિનામાં તમને થોડી ઘણી તકલીફો રહેશે. આવક તો મળતી રહેશે પરંતુ નાણાં ક્યાં ખર્ચાઈ જશે તેનું અનુમાન જ નહિ થઈ શકે. ફેબ્રુઆરી મહિનો ખૂબ જ લાભદાયક રહેશે. આ મહિનામાં દરેક વર્ગ માટે કામ થતું રહેવાથી નાણાં મળતાં રહેશે. રોકાયેલા નાણાં છૂટા થતા વધુ રાહત મળશે. તથા મિલકતોના પ્રશ્નોનું પણ સુખદ નિરાકરણ મળતાં નાણાં છૂટા કરી શકશે. શેરસટ્ટાકીય કાર્યોમાં ૧૩- ફેબ્રુઆરી પછી સાચવીને કામ કરવું. એપ્રિલ મહિનામાં ખોટા રોકાણો, માલ ભરાવો ન થઈ જાય તેનું ધ્યાન રાખવું પડશે. ૧૪ એપ્રિલ બાદ સુધારો થતાં આખરમાં રાહત રહેશે. મે મહિનો મધ્યમ ફળ આપતો દેખાય બંને મહિનામાં નોકરિયાત વર્ગને બદલી, બઢતીના યોગ છે. વિદેશ યોગ પ્રબળ જણાય છે. જૂન, જુલાઈ મહિનો નાણાકીય દૃષ્ટિએ ખૂબ જ સારું પરિણામ આપનારો દેખાય છે. નોકરિયાત વર્ગ માટે પણ આ મહિનો લાભદાયક સાબિત થતો દેખાય છે. આૅગસ્ટ, સપ્ટેમ્બર મધ્યમ ફળ આપશે. કામ વધુ રહેશે. પરંતુ નાણાં જાઈએ તેટલા મળતા નથી. ૧૭ આૅગસ્ટ બાદ રાહત મળશે.